

**Matematické raňajky**

Môžeme si spolu urobiť raňajky, pri ktorých si precvičíme matematiku a geometriu.

Najprv si pripravíme s deťmi suroviny a pomenujeme ich: **chlieb, šunka, syr, rajčiny** a **reďkovka**. Deti môžu reďkovku nakrájať na plátky. Predtým ich upozorníme, že reďkovka je guľatá a má tvar ***gule***. Keď ju nakrájame na plátky, je síce guľatá, ale má tvar ***kruhu***. Šunka môže byť guľatá (***kruh***) i hranatá (***obdĺžnik***) podobne ako syr. Toastový chlieb má tvar ***štvorca***. Šunku a syr uložíme na chlieb a dáme zapiecť.



Medzitým môžeme zo zeleniny urobiť nejaký obrázok, či spočítať rajčiny a reďkovky a porovnať čoho je viac/menej. Vytvoriť slovnú úlohu: Ak mám 13 reďkoviek a 5 zjem, koľko mi zostane na tanieri? Fantázii sa medze nekladú 😊





Keď sa vám medzitým toasty upiekli, vyberiete ich z toastovača a položíte na tanier, kde ich rozpolíte. Poukážete na to, že najprv mal toast tvar ***štvorca***. Po rozpolení vzniknú ***2 trojuholníky***.

**Dobrú chuť!**